**MASAT PRIORITARE NË KUADËR TË REFORMËS SË ADMINISTRATËS PUBLIKE, 2023 - 2030**

***I. ZHVILLIMI DHE KOORDINIMI I POLITIKAVE***

| KUADRI STRATEGJIK/ LEGJISLATIV / INSTITUCIONAL | ZBATIMI I RREFORMAVE DHE KAPACITETET INSTITUCIONALE | FUNKSIONIMI DHE PERFORMANCA E ADMINISTRATËS PUBLIKE |
| --- | --- | --- |
| * Korniza strategjike e Reformës së Administratës Publike është e miratuar dhe në përputhje me SKZHIE. Korniza strategjike monitorohet në mënyrë efikase nga qeveria dhe palët e interesuara dhe përfshin Strategjinë e Reformës së Administratës Publike, Strategjinë e Menaxhimit të Financave Publike, Strategjinë e Decentralizimit dhe Qeverisjen Vendore, Strategjinë Antikorrupsion, Strategjinë e Agjendës Dixhitale.   *Afati viti 2024*   * Strategjitë e reja sektoriale dhe ndërsektoriale janë në përputhje me Objektivat e Zhvillimit të Qëndrueshëm (OZHQ) që shtrihen deri në vitin 2030. * Përgatitja e udhërrëfyesit për zbatimin e synimeve të zhvillimit të qëndrueshëm dhe Agjendës 2030 të Kombeve të Bashkuara. | * Koordinimi i politikave dhe përafrimi me objektivat zhvillimore kombëtare dhe globale janë përmirësuar nëpërmjet riorganizimit dhe funksionimit të Grupeve e Menaxhimit të Integruar të Politikave (GMIP) dhe ekipeve tematike, si edhe duke nxitur bashkëpunimin efektiv ndërsektorial, planifikimin strategjik dhe shpërndarjen e duhur të burimeve.   *Afati viti 2024* | * Ndërhyrjet e qeverisë në fushën e RAP-it bazohen në dokumente strategjike të konsultuara me të gjitha palët e interesuara, me objektiva dhe tregues të qartë dhe të publikuara për të siguruar monitorimin nga shoqëria civile.   *Afati viti 2025* |
| * Hartimi i Dokumentit të Politikave Prioritare tre-vjeçare (DPP) për të përfshirë strategji të ndryshme kombëtare, reforma ekonomike dhe plane të integrimit evropian, me qëllim sigurimin e shpërndarjes më efektive të burimeve dhe vendimmarrjeve strategjike.   *Afati viti 2024* |  | * Lista unike e projekteve me rëndësi kombëtare e inkorporuar në procesin e vendimmarrjes.   *Afati viti 2024* |
| * Harmonizimi ndërmjet programimit ligjor dhe proceseve të vlerësimit të ndikimit rregullator (VNR/RIA) do të përmirësohet me synimin e promovimit të politikëbërjes më efektive dhe efikase.   *Afati viti 2025*   * Harmonizimi i proceseve të RIA-s dhe të konsultimit publik i përmirësuar, duke siguruar që komentet e palëve të interesuara të integrohen siç duhet në raportet e RIA-s dhe të merren parasysh në vendimmarrjen rregullatore.   *Afati viti 2025*   * Përdorimi i vlerësimit të ndikimit rregullator ex-post për të siguruar që kuadri ligjor të monitorohet dhe përmirësohet vazhdimisht për efektivitet sa më të lartë.   *Afati viti 2029* | * Cilësia e vlerësimit të ndikimit rregullator (RIA) do të sigurohet përmes kapaciteteve të duhura në të gjitha institucionet, duke zhvilluar seminare dhe sesione të rregullta trajnimi për nëpunësit publikë përgjegjës për RIA-n.   *Afati viti 2025*   * Rritja e cilësisë së raporteve të vlerësimit të ndikimit rregullator dhe plotësimi i strukturave përgjegjëse me staf të përgatitur dhe të trajnuar mirë, në mënyrë që deri në vitin 2029 të zgjerohet procesi i RIA-s në legjislacionin dytësor me ndikim më të rëndësishëm në praktikë, nëse plotësohen kushtet e mësipërme. * Rritja e cilësisë së raporteve të konsultimit publik dhe plotësimi i strukturave përgjegjëse me staf të përgatitur dhe të mirëtrajnuar, me qëllim zgjerimin deri në vitin 2029 të procesit të konsultimit publik në legjislacionin dytësor me interes të lartë publik nëse plotësohen kushtet e mësipërme. * Ndryshimet në ligjin “Për njoftimin dhe konsultimin publik”.   *Afati viti 2029*   * Raportet e konsultimit për legjislacionin parësor dhe atë dytësor me ndikim të lartë hartohen dhe publikohen në kohë nga institucionet në qendrën e qeverisjes dhe institucionet e tjera publike, brenda vitit 2029, nëse plotësohen kushtet. | * Hartimi i udhëzimeve dhe procedurave për të siguruar që RIA të kryhet përpara se aktet ligjore/nënligjore të propozuara të përfshihen në axhendën legjislative.   *Afati qershor 2024*   * Legjislacioni dytësor me ndikim të rëndësishëm në praktikë bazohet në të dhëna dhe analiza solide dhe është hartuar në një mënyrë që të rriten përfitimet nga ky proces duke minimizuar kostot dhe pasojat e tjera. * Forcimi i kulturës pjesëmarrëse të publikut dhe palëve të interesuara dhe rritja e llogaridhënies së institucioneve në vendimmarrje përmes konsultimit publik   *Afati viti 2025*   * Administrata publike në nivel qendror dhe pushteti vendor kryejnë procesin e konsultimit publik bazuar në standardet më të larta.   *Afati i ndarë në dy faza 2025 dhe 2029* |
|  | * Planifikimi Gjithëpërfshirës Shumëvjeçar i Integrimit Evropian. * Forcimi i rolit të Sekretariatit të BE-së, që vepron si Qendra e Qeverisjes, përgjegjëse për monitorimin e integrimit në BE/kontrollin e cilësisë së standardeve të kapaciteteve të BE-së në përputhje me *acquis*   *Afati viti 2024*   * Kuadër gjithëpërfshirës i njohurive për Qeverisjen Evropiane për të adresuar sfidat e harmonizimit dhe zbatimit të *acquis* dhe për të demonstruar rezultate më të mira për procesin e anëtarësimit. | * Strukturat e negociatave janë në funksion bazuar në procedurat e planifikimit shumëvjeçar të harmonizuara. * Platforma e Partneritetit për Integrimin në BE dhe rrjetet janë në funksion dhe performojnë mirë për të gjithë kapitujt e *acquis*. * Programi i Kapaciteteve të Integrimit Evropian i ngritur. |

1. ***SHËRBIMI CIVIL DHE MENAXHIMI I BURIMEVE NJERËZORE***

| KUADRI STRATEGJIK / LEGJISLATIV / INSTITUCIONAL | ZBATIMI I RREFORMAVE DHE KAPACITETET INSTITUCIONALE | FUNKSIONIMI DHE PERFORMANCA E ADMINISTRATËS PUBLIKE |
| --- | --- | --- |
| * Politika e pagave e miratuar duke ndryshuar strukturën e pagave në ligjin 152/2013 për nëpunësin civil   *Afati viti 2024* | * Ndërhyrjet në paga të zbatuara për të garantuar atraktivitetin e administratës publike.   *Afati në dy faza Dhjetor 2023 dhe Dhjetor 2025* | * Administrata publike mbetet atraktive në tregun e punës. Raporti i pagave është rregulluar për pozicionet drejtuese. Shtesa e vjetërsisë është rritur për të shpërblyer përvojën për pozicionet në administratën publike. * Paga mesatare mujore në administratën publike e rritur në 900 Euro deri në vitin 2024. |
| * Procedura e rekrutimit për trupën e nivelit të lartë drejtues mirëpërcaktohen me ndryshimin e ligjit 152/2013 për nëpunësin civil, duke respektuar parimin e rekrutimit bazuar në merita.   *Afati viti 2024* | * Zbatimi i programit të dedikuar të trajnimit për trupën e nivelit të lartë drejtues nga Shkolla Shqiptare e Administratës Publike (ASPA), fokusuar në aftësitë drejtuese.   *Afati viti 2024*   * Zbatimi i procedurave të rekrutimit bazuar në merita, duke përmirësuar cilësinë e testimit/vlerësimit të kandidatëve. | * Trupa e niveli të lartë drejtuese rekrutohet dhe aftësohet duke respektuar parimet e përcaktuara në ligjin për nëpunësin civil.   *Afati viti 2025*   * Rekrutimi në institucionet e Administratës Publike bazohet në konkurs të hapur, në parimin e meritës dhe siguron përzgjedhjen e kandidatëve më të mirë. |
| * Udhëzimet dhe rregulloret për çështjet e etikës dhe integritetit të rishikuara dhe miratuara deri në fund të vitit 2024. * Korniza e etikës dhe integritetit e përditësuar vazhdimisht. * Manuali praktik për të promovuar zbatimin uniform dhe efikas të legjislacionit për integritetin, i përgatitur në bashkëpunim me ILDKPKI-në.   *Afati Dhjetor 2024* | * Zhvillimi i një programi trajnimi gjithëpërfshirës që trajton çështjet kryesore të etikës dhe integritetit në administratën publike. Kapacitetet e DAP-it të forcuara për të vepruar si organ qendror ndërgjegjësues.   *Afati viti 2024*   * Vendosja e këshilltarëve për integritetin dhe etikën në të gjitha organet publike dhe marrja e masave që ata të kenë aftësitë, burimet dhe mbështetjen e nevojshme për të kryer rolet e tyre në mënyrë efektive.   *Afati viti 2025* | * Nëpunësit publikë janë të aftësuar për çështjet e etikës dhe integritetit. Këshilltarët e integritetit dhe etikës janë plotësisht funksionalë në të gjitha institucionet publike.   *Afati viti 2025*   * Roli i DAP-it, si organ qendror për ndërgjegjësimin, i njohur plotësisht nga institucionet.   *Afati viti 2025* |
|  | * Vlerësimi në mënyrë të vazhdueshme i “hendekut” të aftësive të nëpunësve publikë dhe ndërhyrje të veçanta për të tërhequr nëpunës civilë të kualifikuar. * Programe trajnimi efikase për mbështetjen dhe rritjen e kapaciteteve të nëpunësve publikë, bazuar në vlerësimin e nevojave për trajnim, të ofruara nga ASPA. * Ngritja e sistemit të cilësisë në fushën e zhvillimit profesional në administratën publike, përmes aplikimit të plotë të mjeteve të TIK-ut.   *Afati viti 2025* | * Kurrikulat e trajnimit të përmirësuara, duke përfshirë edhe trajnime për aftësitë dixhitale për nëpunësit e administratës publike në nivel qendror dhe vendor.   *Afati viti 2025*   * Programe të posaçme për të tërhequr nëpunës civilë të kualifikuar.   *Afati në dy faza Dhjetor 2025 dhe Dhjetor 2027* |

1. ***ORGANIZIMI, LLOGARIDHËNIA DHE TRANSPARENCA***

|  |  |  |
| --- | --- | --- |
| KUADRI STRATEGJIK / LEGJISLATIV / INSTITUCIONAL | ZBATIMI I RREFORMAVE DHE KAPACITETET INSTITUCIONALE | FUNKSIONIMI DHE PERFORMANCA E ADMINISTRATËS PUBLIKE |
| * Amendimi i ligjit nr.90/2012 “Për organizimin dhe funksionimin e institucioneve të administratës publike” deri në dhjetor 2024, si dhe legjislacionit dytësor deri në qershor 2025, me qëllim: (i) krijimin e kuadrit efektiv të llogaridhënies për institucionet e varësisë dhe; (ii) mirëpërcaktimin e tipologjisë së institucioneve të varësisë. | * Një grup i caktuar institucionesh do të asistohen për të caktuar objektiva të mështetura në rezultate dhe grupe të indikatorëve kyç të performancës, nëpërmjet të cilëve raportojnë tek institucioni mbikqyrës periodikisht për rezultatet e arritura.   *Afati Dhjetor 2025* | * Korniza e llogaridhënies për institucionet e varësisë është e përmirësuar dhe ministritë ushtrojnë mbikëqyrje efikase ndaj tyre.   *Afati viti 2025*   * Krijimi i institucioneve të reja bëhet mbështetur në kritere të qarta lidhur me tipologjinë dhe legjislacionin e aplikueshëm.   *Afati viti 2025* |
| * I gjithë legjislacioni sektorial është në përputhje dhe i harmonizuar me Kodin e Procedurave Administrative (KPA).   *Afati Dhjetor 2025* | * Lista e akteve që duhet të harmonizohen me KPA-në e përcaktuar deri në fund të vitit 2023. * Zbatimi i plotë i ligjit 107/2021 “Për bashkëqeverisjen” dhe rritja e llogaridhënies së institucioneve qendrore dhe atyre vendore në bashkëqeverisjen me qytetarët.   *Afati në dy faza - faza e parë viti 2024, faza e dytë Dhjetor 2025* | * Të gjitha procedurat administrative kryhen në përputhje me KPA-në dhe publiku përfiton nga legjislacioni më modern në këtë fushë.   *Afati fundi i vitit 2025* |
| * Miratimi i ndryshimeve në ligjin për të drejtën e informimit dhe për të dhënat e hapura dhe ripërdorimin e informacionit të sektorit publik.   *Afati Dhjetor 2023* | * Procedurat e brendshme për aksesin në informacion dhe të dhënat e hapura dhe ripërdorimin e informacionit të sektorit publik miratohen nga institucionet kryesore deri në Dhjetor 2024. * Forcimi i kapaciteteve të stafit të Zyrës së Komisionerit dhe të institucioneve të administratës publike për transparencën dhe menaxhimin e hapur të të dhënave, përmes trajnimeve të certifikuara të ofruara nga ASPA.   *Afati Dhjetor 2025* | * Institucionet e administratës publike janë transparente dhe ofrojnë të gjithë informacionin e kërkuar nga publiku bazuar në ligjin për aksesin në informacion dhe zbatojnë legjislacionin për të dhënat e hapura dhe ripërdorimin e informacionit të sektorit publik.   *Afati viti 2025* |

1. ***OFRIMI I SHËRBIMEVE***

| KUADRI STRATEGJIK / LEGJISLATIV / INSTITUCIONAL | ZBATIMI I RREFORMAVE DHE KAPACITETET INSTITUCIONALE | FUNKSIONIMI DHE PERFORMANCA E ADMINISTRATËS PUBLIKE |
| --- | --- | --- |
| * Rishikimi i Kornizës Kombëtare të Ndërveprueshmërisë, i përafruar me Kornizën e re Evropiane të Ndërveprueshmërisë.   *Afati Dhjetor 2023*   * Rindërtimi i portalit e-Albania, bazuar në Aksesueshmërinë dhe Përvojen e Përdoruesit (UX), që do të përfshijë funksionalitetet e reja të inteligjencës së biznesit; marrjes së reagimeve të qytetarëve; dhe modeleve të ngjarjeve jetësore (life events model), me qëllim garantimin e rritjes së cilësisë së shërbimit elektronik dhe përvojës së përdoruesit.   *Afati Dhjetor 2027* | * Forcimi i GovTech: Qeverisja e të dhënave *Afati viti 2027* * Përmirësimi i vazhdueshëm i shërbimeve të ofruara për publikun në format elektronik, duke rishikuar dhe thjeshtuar proceset e biznesit dhe përdorimin e gjerë të vulës elektronike nga institucionet publike   *Afati në dy faza, Dhjetor 2024 dhe Dhjetor 2026*   * Përmirësimi i *e-Services Backbone*për të përmirësuar Portalin e Qeverisë (GG), që do të mundësojë shkëmbim më të mirë të të dhënave ndërmjet institucioneve të sektorit publik, në mënyrë që të ofrohen shërbime më të shpejta, më të dedikuara dhe, sipas rastit, më të personalizuara.   *Afati viti 2026* | * Korniza Kombëtare e Ndërveprueshmërisë, e miratuar në 2014 në Shqipëri do të rishikohet për të qenë në përputhje me Aktin e ri EIF dhe Evropën Ndërvepruese (pas miratimit). * Shërbimet i ofrohen publikut në format elektronik, me kërkesa minimale për dokumenta, pa vonesa, me kosto sa më të ulët dhe gjithë publikut, pa asnjë pengesë.   *Afati fundi i vitit 2026*   * Koha mesatare e ofrimit të grupeve të caktuara shërbimesh të lidhura me 6 ngjarje jetësore (Life events) prioritare do të ulet.   *Afati Dhjetor 2026* |
|  | * Standardet e përditësuara të shërbimit dixhital për të përcaktuar dimensionet për shërbimet dixhitale me cilësi të lartë të miratuara, si dhe moniorimi i vazhdueshëm e zbatimit të tyre.   *Afati Dhjetor 2027*   * Monitorimi në kohë reale i efikasitetit të shërbimeve publike online dhe offline është rritur.   *Afati Dhjetor 2024* | * Aspekti i matjes së cilësisë në përputhje me “Standardet e përditësuara të Shërbimit Dixhital”, që siguron ofrimin e shërbimeve dixhitale me cilësi të lartë. |
| * Transpozimi i Direktivës (BE) 2016/2102 të Parlamentit Evropian dhe Këshillit të datës 26 Tetor 2016, mbi aksesin në faqet e internetit dhe aplikacionet celulare të organeve të sektorit publik.   *Afati Dhjetor 2024*   * Përmirësimi i aksesit në shërbimet dixhitale nga grupet e përzgjedhura të synuara - (i) popullsia në përgjithësi; (ii) të varfërit (që përfshin një pjesë të madhe të popullsisë rome); (iii) të moshuarit (mbi moshën 65 vjeç); (iv) gratë me arsim më të ulët, ku niveli më i lartë i arsimit të përfunduar është shkolla fillore; (v) personat me aftësi të kufizuara; (vi) përdoruesit e huaj; (vii) personat pa aftësi dixhitale   *Afati Dhjetor 2027* | * Përmirësimi i portalit e-Albania për të qenë në përputhje me Udhëzimet për Aksesueshmërinë e Përmbajtjes së Uebit (WCAG 2.1).   *Afati Dhjetor 2027* | * Përmirësimi i shërbimit ndaj klientit dhe aksesueshmërisë:   i. Qendra e re e kontaktit *Omnichannel* plotësisht funksionale deri në Dhjetor 2025;  ii. Qendrat shumëfunksionale të Inovacionit Rinor të themeluara dhe plotësisht funksionale deri në Dhjetor 2025;  iii*. Albanian Virtual Assistant (AVA)* plotësisht funksionale deri në Dhjetor 2027 |

1. ***MENAXHIMI I FINANACAVE PUBLIKE***

| KUADRI STRATEGJIK / LEGJISLATIV / INSTITUCIONAL | ZBATIMI I RREFORMAVE DHE KAPACITETET INSTITUCIONALE | FUNKSIONIMI DHE PERFORMANCA E ADMINISTRATËS PUBLIKE |
| --- | --- | --- |
| * Rritja e konsistencës në parashikueshmërinë e tavaneve buxhetore afatmesme përmes përcaktimit si tregues devijimet e tavaneve të PBA-së nga tavani buxhetor i miratuar nga Parlamenti në Strategjinë e Re të MFP/PFM – Aktivitet në vazhdim. * Legjislacioni dytësor/udhëzim i përgatitur për të detajuar procedurat për përgatitjen e një aneksi specifik që përbëhet nga përllogaritjet e devijimeve dhe arsyet përkatëse deri në vitin 2025. | * Rritja e ndërgjegjësimit dhe llogaridhënies së MFE-së dhe Këshillit të Ministrave në procesin e përgatitjes së tavaneve buxhetore në të gjitha fazat. | * Ministritë e linjës dhe institucionet qendrore planifikojnë politikat e tyre sektoriale bazuar në një tavan më të qëndrueshëm dhe më të besueshëm të prodhuar nga MFE-ja dhe Këshilli i Ministrave. |
| * Politikat fiskale do të synojnë një trajektore në rënie graduale të borxhit publik çdo vit, ndërkohë që bilanci do të kthehet në një nivel pozitiv nga viti 2023 dhe do të vazhdojë këtë trend në të ardhmen. | * Ruajtja e një raporti të shpenzimeve buxhetore korente dhe kapitale, ku shpenzimet kapitale të qeverisë qendrore (investimet publike) do të synohen të jenë rreth një mesatareje vjetore prej 5.3% të PBB/GDP-së gjatë periudhës 2023-2025. | * Konsolidimi fiskal vazhdon të jetë objektivi kryesor i politikës fiskale për të siguruar stabilitetin makroekonomik të vendit si një premisë thelbësore për sigurimin e një rritjeje ekonomike relativisht të lartë, të qëndrueshme dhe gjithëpërfshirëse. * Ministria e Ekonomisë dhe Financave nxjerr çdo vit raporte monitoruese përmes të cilave prezantohet progresi, zbatimi dhe monitorimi i parimeve dhe rregullave fiskale. |
|  | * Koordinimi i ngushtë i MFE-së me aktorë të tjerë si Banka e Shqipërisë, apo pjesmarrës të tjerë në treg - (2025-2029). | * Rritja e transparencës, parashikueshmërisë dhe efektivitetit të procesit të huamarrjes dhe zbatimi i përgjithshëm i strategjisë afatmesme të menaxhimit të borxhit – Aktivitet në vazhdim. * Krijimi i praktikës për përgatitjen dhe publikimin e planit vjetor të huamarrjes, përpara fillimit të vitit të ri kalendarik. * Krijimi i mekanizmit për monitorimin, analizimin, përcaktimin e pengesave dhe përmirësimin e zbatimit më të mirë të strategjisë së borxhit. |